A Vlaicu I

A Vlaicu I – pirmasis rumunų inžinieriaus Aurelio Vlaicu sukonstruotas lėktuvas su varikliu, vienas pirmųjų Rumunijos karalystėje sukurtų sunkesnių už orą skraidymo aparatų, pirmam skrydžiui pakilęs 1910 m.

 Konstrukcija ir gamyba 
Po skrydžių sklandytuvu Austrijai-Vengrijai priklausiusiame Geoagiu (rum. Binținți) mieste Aurelis Vlaicu persikėlė į Rumunijos karalystę. Atlikęs keletą savo sukurtų guma varomų modelių demonstracinių skrydžių Rumunijos vyriausybės pareigūnams ir žurnalistams su emigrantų iš Transilvanijos pagalba Bukarešte jis gavo finansinę paramą savo pirmojo motorizuoto lėktuvo statybai.Gheorghiu, 1960, p.47-55kairėje|miniatiūra| A. Vlaiciu Nr. I iš uodegos pusės.1909 m. lapkričio 1 d. kariuomenės arsenale Bukarešte jis pradėjo statyti savo pirmąjį motorizuotą lėktuvą, gavusį indeksą A. Vlaicu Nr. I. Tai buvo medinis, drobe trauktas aukštasparnis monoplanas. Orlaivio statybai Rumunijos karo ministerija suteikė pradinę 2000 lėjų dotaciją, o visuomenės švietimo ministras skyrė Vlaicu 300 lėjų mėnesinę stipendiją.

A. Vlaicu Nr. 1 pirmam skrydžiui pakilo 1910 metų birželio 17 dieną Cotroceni aerodrome.

Savo konstrukciją Aurelis Vlaicu 1911 m. patentavo penkiose šalyse – Austrijoje-Vengrijoje, Šveicarijoje, Danijoje, Prancūzijoje ir Didžiojoje Britanijoje, išsiėmęs atitinkamus patentus Nr.: AT60800, CH54597, DK15328, FR422554 ir GB191026658.

 Karinės komisijos ataskaita 

Toliau pateikiama Rumunijos karalystės kariuomenės atstovų ataskaita, parengta po Aurelio Vlaicu 1910 m. rugpjūčio mėn. surengto pasirodymo karinei komisijai:Žemiau pasirašiusieji, dalyvavę 1910 m. rugpjūčio 13 d., surengtose inžinieriaus Vlaicu lėktuvu atliktuose skrydžiuose, sutarė dėl šių išvadų, skirtų pateikti Karo ministerijai, kuri subsidijuoja šį inžinierių.

 Eksploatacijos istorija 
miniatiūra| A. Vlaicu laidotuvės 1913 m, rugsėjo 17 d. Karstas vežamas ant arklių traukiamo A Vlaicu I.1910 m. rugsėjo 28 d. rudens karinių pratybų metu orlaivio kūrėjas A. Vlaicu savo lėktuvu nuskrido iš Slatinos į Piatra Olt ir perdavė instrukcijas vietos kariniam daliniui. Taip buvo praktiškai patvirtinta lėktuvo naudojimo karinėse operacijose galimybė.Gheorghiu, Constantin C. (1960). Aurel Vlaicu, un precursor al aviaţiei româneşti. Bucharest: Editura Tehnică.

1910 m. spalio 17 d. šiuo orlaiviu buvo atliktas parodomasis skrydis Baneašos hipodrome.

Paskutinį kartą orlaivis viešai demonstruotas 1913 m. rugsėjo 17 d., Aurelio Vlaicu laidotuvių metu, kaip procesijos dalis.

 Operatoriai 

  Rumunijos karalystė
 Corpul de Aviație – Rumunijos aviacijos korpusas

 Galerija 

 Techniniai duomenys (kariniai) 
Bendrosios charakteristikos

 Įgula: 1
 Ilgis: 12 m
 Sparno mojis: 10 m
 Aukštis: 4,2 m
 Sparno plotas: 25 m2
 Bendras svoris: 300 kg
 Jėgainė: vienas 37 kW (50 AG) galios oru aušinamas rotacinis variklis Gnome Omega
 Propeleriai: du, fiksuoto žingsnio, bendraašiai, besisukantys į priešingas puses, dvimenčiai, mediniai, 3 m. skersmens

Skrydžio duomenys

 Didžiausias greitis: 110 km/h (59 mazgai)
 Skrydžio lubos: 1 000 m (3 300 pėdų)

 Taip pat žiūrėkite 

 Aurelis Vlaicu
 A Vlaicu II
 A Vlaicu III
 Lėktuvų sąrašas (iki 1914 m.)

 Išnašos 

Kategorija:Aukštasparniai
Kategorija:Vlaicu orlaiviai
Kategorija:Eksperimentiniai orlaiviai
Kategorija:Ryšių lėktuvai